CELEX: 32018D0006(01)
Language: fi
Date: 2018-02-13 00:00:00
Title: Euroopan keskuspankin päätös (EU) 2018/228, annettu 13 päivänä helmikuuta 2018, sopivuutta ja luotettavuutta koskevia delegoituja päätöksiä tekevien yksikönpäälliköiden nimittämisestä annetun päätöksen (EU) 2017/936 muuttamisesta (EKP/2018/6)

16.2.2018   
            
            
               FI
            
            
               Euroopan unionin virallinen lehti
            
            
               L 43/18
            
         EUROOPAN KESKUSPANKIN PÄÄTÖS (EU) 2018/228,
   annettu 13 päivänä helmikuuta 2018,
   sopivuutta ja luotettavuutta koskevia delegoituja päätöksiä tekevien yksikönpäälliköiden nimittämisestä annetun päätöksen (EU) 2017/936 muuttamisesta (EKP/2018/6)
   EUROOPAN KESKUSPANKIN JOHTOKUNTA, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 11.6 artiklan,
   ottaa huomioon valvontatehtäviä koskevien säädösten päätöksentekovaltuuksien siirtämistä koskevista yleisistä säännöistä 16 päivänä marraskuuta 2016 annetun Euroopan keskuspankin päätöksen (EU) 2017/933 (EKP/2016/40) (1) ja erityisesti sen 4 ja 5 artiklan,
   ottaa huomioon sopivuutta ja luotettavuutta koskevien päätösten tekemistä sekä sopivuutta ja luotettavuutta koskevien vaatimusten arviointia koskevan toimivallan siirtämisestä 16 päivänä marraskuuta 2016 annetun Euroopan keskuspankin päätöksen (EU) 2017/935 (EKP/2016/42) (2) ja erityisesti sen 2 artiklan,
   ottaa huomioon Euroopan keskuspankin työjärjestyksen hyväksymisestä 19 päivänä helmikuuta 2004 tehdyn päätöksen EKP/2004/2 (3) ja erityisesti sen 10 artiklan,
   sekä katsoo seuraavaa:
   
               (1)
            
            
               Euroopan keskuspankin päätöksessä (EU) 2017/936 (EKP/2017/16) (4) säädetään, että päätöksen (EU) 2017/935 (EKP/2016/42) 2 artiklan mukaiset delegoidut päätökset tekee mikrovalvonnan pääosaston IV varajohtaja, joka on vastuussa sopivuutta ja luotettavuutta koskevista päätöksistä, sekä muut yksikönpäälliköt.
            
         
               (2)
            
            
               EKP pankkivalvonnassa toteutettiin 1 päivänä helmikuuta 2018 organisatorinen muutos, jonka yhteydessä kolme osastoa, toimilupaosasto mukaan luettuna, siirrettiin mikrovalvonnan pääosaston IV alaisuudesta valvontaelimen sihteeristön pääosaston alaisuuteen. Mikrovalvonnan pääosaston IV varajohtaja ei enää vastaa sopivuutta ja luotettavuutta koskevista päätöksistä.
            
         
               (3)
            
            
               Valvontaelimen puheenjohtajalta on pyydetty lausuntoa siitä, mille yksikönpäälliköille sopivuutta ja luotettavuutta koskevien päätösten tekemiseen liittyvä toimivalta tulisi delegoida.
            
         
               (4)
            
            
               Näin ollen Euroopan keskuspankin päätöstä (EU) 2017/936 (EKP/2017/16) tulisi muuttaa vastaavasti, jotta otettaisiin huomioon sopivuutta ja luotettavuutta koskeviin päätöksiin liittyvän vastuun siirtyminen valvontaelimen sihteeristön pääosastolle,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Päätöksen EKP/2017/16 1 artikla korvataan seuraavasti:
   
      ”1 artikla
      Sopivuutta ja luotettavuutta koskevat päätökset
      Päätöksen (EU) 2017/935 (EKP/2016/42) 2 artiklan mukaiset delegoidut päätökset tekee valvontaelimen sihteeristön pääosaston johtaja tai varajohtaja, tai heidän ollessaan estyneenä toimilupaosaston osastopäällikkö sekä yksi seuraavista yksikönpäälliköistä:
      
                  a)
               
               
                  mikrovalvonnan pääosaston I johtaja, jos mikrovalvonnan pääosasto I valvoo kyseistä valvottavaa yhteisöä tai ryhmittymää;
               
            
                  b)
               
               
                  mikrovalvonnan pääosaston II johtaja, jos mikrovalvonnan pääosasto II valvoo kyseistä valvottavaa yhteisöä tai ryhmittymää tai
               
            
                  c)
               
               
                  asianomainen pääosaston varajohtaja, jos pääosaston johtaja on estynyt.”
               
            
   2 artikla
   Voimaantulo
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
   
      Tehty Frankfurt am Mainissa 13 päivänä helmikuuta 2018.
      
         
            EKP:n puheenjohtaja
         
         Mario DRAGHI
      
   
   
      (1)  EUVL L 141, 1.6.2017, s. 14.
   
      (2)  EUVL L 141, 1.6.2017, s. 21.
   
      (3)  EUVL L 80, 18.3.2004, s. 33.
   
      (4)  Euroopan keskuspankin päätös (EU) 2017/936, annettu 23 päivänä toukokuuta 2017, sopivuutta ja luotettavuutta koskevia delegoituja päätöksiä tekevien yksikönpäälliköiden nimittämisestä (EKP/2017/16) (EUVL L 141, 1.6.2017, s. 26).